google/wiki40b huggingface dataset:
Πάτρικ Φέμερλινγκ

Καριέρα

Ο Πάτρικ Φέμερλινγκ ξεκίνησε να παίζει μπάσκετ στην ΑΡΤ Ντίσελντορφ, ενώ στη συνέχεια εισήχθη στο κολλέγιο της Ουάσινγκτον στο οποίο παρέμεινε μέχρι το 1998 αγωνιζόμενος στο Κολλεγιακό πρωτάθλημα με τους Ουάσινγκτον Χάσκις.
Το 1998 επέστρεψε στη Γερμανία και πήρε μεταγραφή στην Άλμπα Βερολίνου με την οποία αγωνίστηκε για δύο χρόνια καταφέρνοντας μάλιστα να κατακτήσει ισάριθμα Πρωταθλήματα Γερμανίας (1999, 2000).
Το καλοκαίρι του 2000 μεταπήδησε στην Ελλάδα και πήρε μεταγραφή στον Ολυμπιακό Πειραιώς, με τον οποίο υπέγραψε συμβόλαιο 2 ετών με την προοπτική ανανέωσης για ακόμη ένα χρόνο. Με τον Ολυμπιακό αγωνίστηκε τελικά για δύο χρόνια κατακτώντας ένα Κύπελλο Ελλάδος το 2002.
Επόμενος σταθμός στην καριέρα του Πάτρικ Φέμερλινγκ ήταν η Μπαρτσελόνα. Με την ισπανική ομάδα κατέκτησε σε δύο χρόνια μία Ευρωλίγκα (2003), δύο Ισπανικά Πρωταθλήματα (2003, 2004), ένα Ισπανικό Κινγκς Καπ (2003) και ένα Ισπανικό Σούπερ Καπ (2004).
Το καλοκαίρι του 2004, ο Φέμερλινγκ επέστρεψε στην Ελλάδα αυτή τη φορά για λογαριασμό του Παναθηναικού, στον οποίο αγωνίστηκε για δύο χρόνια. Με τον Παναθηναϊκό κατέκτησε δύο Πρωταθλήματα Ελλάδος (2005, 2006) και δύο Κύπελλα Ελλάδος (2005, 2006).
Το 2006 επέστρεψε για ακόμη μια φορά στην Ισπανία και πήρε μεταγραφή στην Κάχα Σεβίγια. Στην ισπανική ομάδα παρέμεινε για μόλις ένα χρόνο.
Τη διετία 2007-2009 αγωνίστηκε για δεύτερη φορά στην καριέρα του στην Άλμπα Βερολίνου ενώ τη σεζόν 2009-10 αγωνίστηκε με την τουρκική Αντάλια BSB.
Το 2010 επέστρεψε για τρίτη φορά στη γερμανική Άλμπα Βερολίνου. Μετά το πέρας της σεζόν 2010-2011, ο Πάτρικ Φέμερλινγκ  αποφάσισε να αποσυρθεί από την ενεργό δράση.

Διεθνείς συμμετοχές

Ο Πάτρικ Φέμερλινγκ έχει πραγματοποιήσει 221 συμμετοχές με την Εθνική Γερμανίας κατακτώντας μάλιστα το χάλκινο μετάλλιο στο Παγκόσμιο Κύπελλο Καλαθοσφαίρισης του 2002 και το ασημένιο μετάλλιο στο Ευρωπαικό Κύπελλο Καλαθοσφαίρισης του 2005.
Πανελλήνιο πρωτάθλημα ανώμαλου δρόμου γυναικών 2009

Το Πανελλήνιο πρωτάθλημα ανώμαλου δρόμου γυναικών 2009 διεξήχθη στις 22 Φεβρουαρίου στο Ολυμπιακό κέντρο Ιππασίας Μαρκόπουλου σε απόσταση 8 χλμ. Πρωταθλητής αναδείχθηκε ο Ηρακλής Θεσσαλονίκης για έκτη φορά στην ιστορία του θεσμού και πρώτη μετά το 1992. Παράλληλα, έγιναν τα πανελλήνια πρωταθλήματα των μικρότερων ηλικιών.
2593 Μπουργιατία

Φυσικά χαρακτηριστικά

Τα φυσικά χαρακτηριστικά της Μπουργιατίας είναι άγνωστα.
Μπασκιρικό Μουσείο Τέχνης Νεστέροφ

Εκθέματα

Σήμερα, το μουσείο έχει έργα ζωγραφικής από διάσημους καλλιτέχνες του Μπασκορτοστάν, όπως οι Α. Τιούλκιν, Ν. Μπούρλιουκ, Ρ. Νουρμουχαμέτοφ, Α. Κουζνέτσοφ, Α. Λουτφούλιν, Φ. Καστσέγιεφ, Α. Σιτντίκοβα, Ρ. Χαλίτοβα, Μ. Ντομάσνικοφ, Α. Μπουρζιάντσεφ, Α. Παντελέγιεφ, Β. Πουσταρνάκοφ, των γραφιστών Ρ. Γκουμέροφ, Β. Παλέχι, Ε. Σαϊτόβα, Μ. Ελγκάστινα, των γλυπτών Β. Μορόζοβα, Τ. Νετσάεβα, Β. Φουζέγιεφ, Α. Σούτοφ και πολλών άλλων. 
Από εγχώριους καλλιτέχνες εκτίθονται έργα ζωγραφικής του Μ. Νεστέροφ, Ι. Ρέπιν, Μ. Βρούμπελ, Ι. Αϊβαζόφσκι, Β. Σέροφ, Ι. Λεβιτάν, Α. Σαβράσοφ, Α. Κορόβιν και γλυπτά του Μ. Κουστόντιεφ. Η κύρια αξία είναι τα 60 έργα του Μ. Νεστέροφ. 
Επίσης το μουσείο διαθέτει αρχαίες εικόνες, έντυπα και χειρόγραφα βιβλία, αντικείμενα διακοσμητικών και εφαρμοσμένων τεχνών. Η παλιά ρωσική τέχνη, που εκτίθεται στο μουσείο, αναφέρεται στις διάφορες σχολές ζωγραφικής με εικόνες. 
Η συλλογή του μουσείου περιλαμβάνει περισσότερα από 4.000 εκθέματα όλων των τύπων εικαστικής τέχνης. Η επιστημονική βιβλιοθήκη έχει περισσότερα από 10.000 βιβλία.
Αρούν Γκάντι

Προσωπική ζωή

Το 2016, ο Αρούν Γκάντι ζει στο Ρότσεστερ της Νέας Υόρκης.
Παλάτι Τατζμπέγκ

Ιστορικά στοιχεία

Σε απόσταση κοντινή από το κάστρο ή Τάπα ε Τατζ Μπεγκ (λόφος Τατζ Μπεγκ), ένα παλάτι για τη βασίλισσα των Τιμουριδών λέγεται ότι βρέθηκε πολλά χρόνια πριν. Οι κήποι με πεζούλια προτιμώνταν από τους Τιμουρίδες και τους Μογούλους, και έτσι σήμερα διατηρούνται κάποια ερείπια. Οι Τιμουρίδες και οι διάδοχοί τους, οι Μογούλοι, έχουν συγγενικές σχέσεις με τις φυλές Παστούν του Αμπντάλι Ντουράνι και αργότερα του Γιουσουφζάι. Η κόρη του Αχμάντ Χαν Αμπντάλι (σύζυγος του Τιμούρ Σαχ Ντουράνί) ήταν η κόρη του Αλαμγκίρ Β΄.
Σύμφωνα με ορισμένους ιστορικούς. το παλάτι φαίνεται να ανακαινίστηκε από τον Ζαμάν Σαχ το 1795, το οποίο στη συνέχεια καταστράφηκε σε στρατιωτικές συγκρούσεις και τα ερείπια από την αρχαιότητα διατηρούνται έως σήμερα. Ξένοι στρατιώτες της δύναμης ISAF έχουν καταγράψει τα ερείπια του πρώην κάστρου. Όπως συμβαίνει με πολλά ιστορικά αξιοθέατα στο Αφγανιστάν, οι σημερινές δυναστείες προσπαθούν να μειώσουν τα ιστορικά επιτεύγματα των προγόνων τους.
Στις 27 Δεκεμβρίου 1979, η Ένωση Σοβιετικών Σοσιαλιστικών Δημοκρατιών ξεκίνησε την εισβολή της στο Αφγανιστάν. Εκείνο το βράδυ, ο σοβιετικός στρατός ξεκίνησε την επιχείρηση Καταιγίδα-333, στην οποία περίπου 700 στρατιώτες, συμπεριλαμβανομένων 54 μελών της KGB από την ομάδα Alpha και την ομάδα Zenith, εισέβαλαν στο Παλάτι και σκότωσαν τον Πρόεδρο Χαφιζουλάχ Αμίν, ο οποίος διέμενε εκεί από τις 20 Δεκεμβρίου.
Κατά τη διάρκεια του σοβιετικού πολέμου στο Αφγανιστάν λειτούργησε ως έδρα της 40ής Σοβιετικής Στρατιάς. Το παλάτι υπέστη σοβαρές φθορές τα χρόνια μετά την αποχώρηση των Σοβιετικών, όταν διάφορες φατρίες μουτζαχεντίν μαχόταν για τον έλεγχο της Καμπούλ μετά την πτώση της φιλοσοβιετικής κυβέρνησης του προέδρου Νατζιμπουλάχ το 1992.
Η αφγανική κυβέρνηση, σε συνεργασία με τη γερμανική κυβέρνηση, συνέταξε σχέδια ανακαίνισης του παλατιού για δημόσια χρήση, ζητώντας χρήματα από ιδιωτικές δωρεές εύπορων Αφγανών. Τα σχέδια αυτά βρίσκονται σε αόριστη παύση, καθώς η αφγανική κυβέρνηση επιδιώκει να εδραιώσει την ειρήνη και τη σταθερότητα στη χώρα. Παρόμοιο σχέδιο έχει εγκριθεί και για το Παλάτι Νταρούλ Αμάν.
Στασίοικος Β΄

Ο Στασίοικος ήταν ο τελευταίος βασιλιάς του αρχαίου Μαρίου στην Κύπρο.
Βοήθησε τον Μέγα Αλέξανδρο μαζί με τους άλλους κύπριους βασιλείς στην πολιορκία της Τύρου. Μετά τον θάνατο του Μεγάλου Αλεξάνδρου υποστήριξε το βασιλικό οίκο της Μακεδονίας και ήρθε σε πολεμική αντιπαράθεση με τις πόλεις Σαλαμίνα , Πάφος, Σόλοι και Αμαθούντα που υποστήριζαν τον Πτολεμαίο. Ο Περδίκκας έστειλε βοήθεια στο πολιορκημένο Μάριο και μετά τον θάνατο ο Ευμένης. Όταν όμως ο Ευμένης σκοτώθηκε ο Πτολεμαίος έστειλε τον αδελφό του, Μενέλαο, με μεγάλο στρατό αναγκάζοντας τον Στασίοικο να συνθηκολογήσει.
Ο Μενέλαος καταδίκασε σε θάνατο και εκτέλεσε τον Στασίοικο, κατέστρεψε το Μάριο και μετέφερε τους κατοίκους του στη Πάφο.
Κορσακόφ (πόλη)

Ιστορία

Λίγα είναι γνωστά για την πρώιμη ιστορία του Κορσκακόφ. Η περιοχή ήταν κάποτε ψαροχώρι των ιθαγενών Αϊνού που το αποκαλούσαν Κουσουκοτάν, το οποίο ήταν εμπορικό σημείο από το 1790. Στις 22 Σεπτεμβρίου 1853, μια ρωσική αποστολή, με εντολή του Γκενάντι Νεβελσόι, έθεσε τη ρωσική σημαία στον οικισμό και μετονομάστηκε σε «Φορτ Μουραβιόσκι», μετά από εντολή του γενικού κυβερνήτη της Ανατολικής Σιβηρίας Νικολάι Μουράγιοφ. 
Κατά τη διάρκεια του Ρωσοϊαπωνικού Πολέμου του 1904-1905, μια ναυτική δέσμευση, η Μάχη του Κορσακόφ, έλαβε χώρα έξω από την πόλη τον Αύγουστο του 1904. Το 1905, η Ιαπωνία κατέκτησε τη Σαχαλίνη στα τέλη του πολέμου, συμπεριλαμβανομένου του Κορσακόφ, μετά την ήττα της Ρωσίας στον πόλεμο η πόλη άλλαξε όνομα σε Οτομάρι. Η πόλη ήταν προσωρινά πρωτεύουσα του νομού Καραφτού μεταξύ 1905 και 1907. Ενώ στα ιαπωνικά χέρια η πόλη αυξήθηκε σημαντικά. Μια ποινική αποικία κάτω από τη διοίκηση της Ρωσίας, ο Otomari διατήρησε την πρακτική της καταναγκαστικής εργασίας: οι Ιάπωνες έφεραν χιλιάδες εθνοκάτοικοι Κορεάτες στο Οτομάρι ως δούλοι εργαζόμενοι. Ο σημερινός κορεάτικος πληθυσμός του Κορσάκοφ κατεβαίνει κυρίως από τους εργαζόμενους.
Στα τελικά στάδια του Β 'Παγκόσμιου Πολέμου, η Σοβιετική Ένωση κατέκτησε το νομό Καραφούτο, και το παλαιό Οταμάρι είχε καεί ουσιαστικά κατά την είσοδο των σοβιετικών στρατευμάτων. Μετά τον πόλεμο, η Ιαπωνία παραχώρησε το Καραφούτο, συμπεριλαμβανομένου του Οταμάρι, στη Σοβιετική Ένωση η οποία άλλαξε πάλι το όνομα σε Κορσακόφ.

Μεταφορικά μέσα

To Κορσακόφ βρίσκεται περίπου 30 χιλιόμετρα από το αεροδρόμιο Γιούζνο-Σαχαλίνσκ. Τακτικά δρομολόγια λεωφορείων και μικρών λεωφορείων συνδέουν το Κορσκακόφ με το διοικηιτκό κέντρο της περιφέρειας,Γιούζνο-Σαχαλίνσκ, αν και όχι με το αεροδρόμιο. Ο παλιός ιαπωνικός σιδηρόδρομος στενής διαμέτρου εξακολουθεί να είναι ενεργός και να τρέχει κατά μήκος της γραφικής ακτής, με σποραδική σιδηροδρομική υπηρεσία. Υπάρχουν πολλές γραμμές λεωφορείων που εξυπηρετούν την αστική περιοχή και πολλά χωριά κοντά.
Δάφνινο στεφάνι

Ιστορική αναδρομή

Οι αρχαίοι Έλληνες θαύμαζαν την δάφνη ως φυτό ιδιαίτερης σημασίας. Πίστευαν ότι συμβόλιζε την μετάνοια καθώς και την σωματική και ηθική λύτρωση. Στις ιεροτελεστίες που γίνονταν προς τιμή του θεού Απόλλωνα η χρήση της δάφνης γίνονταν προς τιμή και μνήμη της ομώνυμης μυθικής νύμφης Δάφνης, την οποία είχε ερωτευτεί ο θεός. Όταν η Δάφνη μεταμορφώθηκε σε δέντρο, ο Απόλλων έκοψε ένα κλαδί και έπλεξε στεφάνι για να απαλύνει την θλίψη του για τον χαμό της αγαπημένης του. Σύμφωνα με την παράδοση, το μαντείο του Απόλλωνα άκουγε το θρόισμα των φύλων της δάφνης πριν δώσει τον χρησμό, ενώ ο ναός σκουπίζονταν με δεμάτια δάφνης.
Οι μαθητές του Ιπποκράτη του Κώου υποστήριζαν ότι η δάφνη είχε ιαματικές ιδιότητες για γυναικολογικές ασθένειες. Στην αρχαία Ελλάδα επίσης, το δάφνινο στεφάνι ήταν κόσμημα της κεφαλής που φόραγαν οι σημαντικοί ποιητές και αθλητές στις καθημερινές τους εμφανήσεις.

Συμβολική χρήση

Το δάφνινο στεφάνι είναι σύμβολο της ειρήνης.  Τα αειθαλή φύλλα της δάφνης συμβολίζουν την αιωνιότητα και την αθανασία. Έτσι το δάφνινο στεφάνι έγινε σύμβολο της αναγνωρισμένης επιτυχίας, της υψηλής απόδοσης, της νίκης, της φήμης και της ιεροσύνης στους αρχαίους Έλληνες και στους Ρωμαίους γενικά. 
Το δάφνινο στεφάνι ως σύμβολο εξουσίας, που έφεραν οι άρχοντες στην αρχαιότητα αντικατέστησε την άλλοτε φερόμενη ταινία. Πολλοί Ρωμαίοι αυτοκράτορες το υιοθέτησαν ως συμπληρωματικό σύμβολό τους.
Εξέλιξη δε αυτού ήταν αρχικά το ανοικτό στέμμα των χριστιανών Βασιλέων και στη συνέχεια το κλειστό στέμμα που καθιερώθηκε στη Βυζαντινή Αυτοκρατορία, καθώς επίσης και η μίτρα των αρχιερέων όπου στη βάση της συχνά απεικονίζεται κυκλοτερή δάφνη. Συνέχεια αυτών με ίδιο συμβολισμό είναι η απεικόνιση κλάδων δάφνης στα πηλίκια των ανωτέρων και ανωτάτων αξιωματικών, καθώς και η εμβληματική τους παρουσία σε θυρεούς και εθνόσημα.
Εκτελεστικό διάταγμα (ΗΠΑ)

Οι Πρόεδροι των ΗΠΑ εκδίδουν εκτελεστικά διατάγματα για να βοηθήσουν τους αξιωματούχους και τους φορείς της εκτελεστικής εξουσίας να διαχειριστούν τις δραστηριότητες της ομοσπονδιακής κυβέρνησης. Τα εκτελεστικά διατάγματα έχουν ισχύ νόμου, τα οποία εφαρμόζουν την νομοθετική εξουσία τους απευθείας στο Εκτελεστικό τμήμα της εξουσίας μέσω του Συντάγματος, ή γίνεται σύμφωνα με τις Πράξεις του Κογκρέσου που ρητά αναθέτουν στον Πρόεδρο κάποιο βαθμό διακριτικής ευχέρειας (κατ ' εξουσιοδότηση νομοθεσίας).
Όπως και τα νομοθετικά διατάγματα και οι κανονισμοί που εκδίδονται από κυβερνητικές υπηρεσίες, τα εκτελεστικά διατάγματα υπόκεινται σε δικαστικό έλεγχο, και μπορεί να ακυρωθούν, αν κριθεί από τα δικαστήρια ότι δεν υποστηρίζονται από το νόμο ή το Σύνταγμα. Σημαντικές πρωτοβουλίες πολιτικής, απαιτούν την έγκριση της νομοθετικής εξουσίας, αλλά τα εκτελεστικά διατάγματα έχουν σημαντική επιρροή στις εσωτερικές υποθέσεις της κυβέρνησης, για να αποφασιστεί για το πώς και σε ποιο βαθμό η νομοθεσία θα εφαρμοστεί, την αντιμετώπιση καταστάσεων έκτακτης ανάγκης, την διεξαγωγή πολέμων, και τη ρύθμιση επιλογών πολιτικής στην υλοποίηση νόμων με μεγάλο εύρος.
Αντίδραση (συγκρότημα)

Οι Αντίδραση είναι ελληνικό punk/hardcore/thrash metal συγκρότημα που δημιουργήθηκε το 1985.

Ιστορία

Το συγκρότημα Αντίδραση δημιουργήθηκε τον Δεκέμβριο του 1985. Η πρώτη τους συναυλία έγινε σε ένα σχολείο υπό κατάληψη. Συνέχισαν να κάνουν συναυλίες σε σχολεία και φεστιβάλ και το Μάρτιο του 1987 κατάφεραν να κυκλοφορήσουν το πρώτο τους demo με τίτλο Άρρωστος κόσμος. Η κυκλοφορία αυτή περιείχε δέκα τραγούδια και κυκλοφόρησαν μόνο 40 αντίτυπα στο ιστορικό Art Nouveau. Τρεις μήνες αργότερα ένα δεύτερο demo με τον τίτλο Αντίδραση και 19 τραγούδια κυκλοφόρησε στην τότε δυτική Γερμανία σε 500 αντίτυπα τα οποία εξαντλήθηκαν. Αμέσως μετά κυκλοφόρησε ένα τρίτο demo split αυτή τη φορά μαζί με τους Stress. Τότε έγιναν επαφές με δισκογραφικές έτσι ώστε να βγει ένα 7" ΕP κάτι που έγινε τον Ιούνιο του 1989 από την Wipeout Records σε μια περιορισμένη έκδοση 580 αντιτύπων τα οποία εξαντλήθηκαν αμέσως. Ήταν ο πρώτος hardcore δίσκος που κυκλοφόρησε στην Ελλάδα μιας και ως τότε τα περισσότερα συγκροτήματα της σκηνής έπαιζαν καθαρό punk. Την άνοιξη του 1990 μπήκαν στο στούντιο ηχογραφώντας καινούργια τραγούδια για το πρώτο τους LP Κατάσταση κινδύνου το οποίο κυκλοφόρησε το καλοκαίρι του ίδιου έτους. Μετά από αρκετές συναυλίες, το φθινόπωρο του 1991 κυκλοφόρησε το δεύτερό τους LP/CD με τίτλο Ενάντια, ενώ το 1996 κυκλοφόρησε η τελευταία τους δουλειά σε βινύλιο, το single E.
Από τότε οι δρόμοι τους χώρισαν και ο κιθαρίστας τους Σπύρος έκανε 2 σόλο δουλειές με το προσωπικό του project κάτω από το όνομα Ε κυκλοφορώντας 2 πειραματικά tribal-ambient cd στην γερμανική ανεξάρτητη Interzone records.
Το 2004 ξανασυναντήθηκαν μουσικά και άρχισαν πάλι πρόβες. Αρχές του 2006 κυκλοφόρησαν μόνοι τους ως ανεξάρτητη παραγωγή το CD Παντού και πουθενά το οποίο περιέχει 11 τραγούδια στο γνωστό metalcore στυλ τους ανάμεσα στα οποία και μια μπαλάντα.
1.ΑΡΡΩΣΤΟΣ ΚΟΣΜΟΣ [1987 - TAPE]
2.ΑΝΤΙΔΡΑΣΗ [1987 - TAPE]
3.ΑΝΤΙΔΡΑΣΗ/Α'ΠΛΕΥΡΑ:STRESS [1988 - DEMO SPLIT TAPE]
4.ΑΙΜΑ ΣΤΟΥΣ ΔΡΟΜΟΥΣ [1989 - EP]
5.ΚΑΤΑΣΤΑΣΗ ΚΙΝΔΥΝΟΥ [1990 - LP]
6.ΕΝΑΝΤΙΑ [1991 - LP,CD]
7.E/RATS [1996 - EP]
8.ΠΑΝΤΟΥ ΚΑΙ ΠΟΥΘΕΝΑ [2006 - CD]
9.SLEIGHT OF HAND [2007 - CD]
10.ΟΡΚΟΣ ΤΟΥ ΜΙΣΟΥΣ [2012 - LP]
11.ΠΑΝΤΟΥ ΚΑΙ ΠΟΥΘΕΝΑ [2013 - LP]
Νεβσεχίρ

Ιστορία

Σύμφωνα με τις πρώτες ιστορικές αναφορές, το σημερινό Νέβσεχιρ ήταν μικρό χωριό, το οποίο χτίστηκε στους πλαγιές του βουνού Kahveci, στην κοιλάδα του ποταμού Άλυς (τουρκ. Kızılırmak) από τους Χετταίους . Αργότερα η περιοχή πέρασε στον έλεγχο των Ασσυρίων και, το 546 π.Χ.), του Πέρση βασιλιά  Κύρου Β'.
Το 333 π.Χ. ο Μέγας Αλέξανδρος νίκησε τους Πέρσες και κατέλαβε την περιοχή, ενώ μετά την κατάρρευση της δικής του αυτοκρατορίας, δημιουργήθηκε το Βασίλειο της Καππαδοκίας με πρωτεύουσα την Μάζακα (σημερινή Καισαρεία).
Κατά τον 1ο αιώνα μ.Χ. ενσωματώθηκε στην Ρωμαϊκή Αυτοκρατορία και κατόπιν πέρασε στον έλεγχο των Βυζαντινών. Πολλές μάλιστα κατακόμβες  και εκκλησίες της περιοχής, λαξευμένες στους βράχους, χρονολογούνται από τους πρώτους χριστιανικούς αιώνες. Η αρχική χρήση των υπογείων αυτών κατασκευών είχε αποκλειστικά προστατευτικό χαρακτήρα για τους καταδιωκόμενους Χριστιανούς από τους Ρωμαίους διώκτες τους. Ακόμη και έπειτα από την καθιέρωση της Χριστιανικής πίστης ως επίσημης θρησκείας της Αυτοκρατορίας από τον Μέγα Κωνσταντίνο, οι χώροι αυτοί εξακολούθησαν να χρησιμεύουν ως καταφύγια από τις επιδρομές των Αράβων και των Περσών Σασσανιδών.
Το 1071 μ.Χ. στη μάχη του Μαντζικέρτ (σημερινή ονομασία Malazgirt), ο Βυζαντινός αυτοκράτορας Ρωμανός Δ' νικήθηκε από τον Σελτζούκο Σουλτάνο Αλπ Αρσλάν και η Καππαδοκία έγινε τμήμα της αυτοκρατορίας των Σελτζούκων. Με την κατάρρευση της Σελτζουκικής αυτοκρατορίας το 1308, η περιοχή περιήλθε προσωρινά στον έλεγχο των Μογγόλων. Όταν ο Οθωμανός Σουλτάνος Σελίμ Α' κατέστρεψε το Πριγκηπάτο του Dulkadirogullari, επανήλθε στον έλεγχο της Οθωμανικής Αυτοκρατορίας και μετονομάστηκε σε Μούσκαρα. Ωστόσο παρέμεινε μέχρι τις αρχές του 18ου αιώνα, ένας μικρός και ασήμαντος αγροτικός οικισμός. 
Η  σημερινή πόλη οφείλει την επανίδρυσή της στο Μεγάλο Βεζύρη (και γαμπρό του Σουλτάνου Αχμέτ του 3ου) Νεβσεχιρλί Νταμάτ Ιμπραήμ Πασά, ο οποίος γεννήθηκε εδώ και επέδειξε μεγάλο ενδιαφέρον για την ανακατασκευή και αναμόρφωση της περιοχής. Έτσι το μικρό χωριό, των μόλις 18 σπιτιών, μεταμορφώθηκε ταχύτατα με την κατασκευή πολυτελών τζαμιών (γνωστότερο όλων το Kurṣunlu Mosque), συντριβανιών, σχολείων, πανδοχείων και λουτρών και μετονομάστηκε από Μούσκαρα σε Νέβσεχιρ (που σημάνει Νέα Πόλη στα τουρκικά και τα περσικά). 
Μέχρι το 1922 ζούσαν στην περιοχή ελληνικοί πληθυσμοί, και ορισμένοι εξ αυτών μιλούσαν το τοπικό kαππαδοκικό ιδίωμα που είναι ένας κατακερματισμός ελληνικών λέξεων μέσα σε τουρκικά ιδιώματα. Μετά τη Μικρασιατική Καταστροφή, οι Έλληνες κάτοικοι της περιοχής κατέφυγαν στην Ελλάδα και ορισμένοι από αυτούς ίδρυσαν την καινούργια Νέβσεχιρ (Νεάπολη) στη Δυτική Θεσσαλονίκη.

Οικονομία

Οι παραδοσιακές πηγές εισοδήματος της πόλης δηλαδή η ύφανση χαλιών και η αμπελουργία έχουν ξεπεραστεί σήμερα κατά πολύ από τα έσοδα που αποφέρει στην περιοχή ο τουρισμός, καθώς η περιοχή γειτνιάζει με τις κατακόμβες, τα φημισμένα μοναστήρια της Καππαδοκίας και τις φημισμένες λαξευμένες στο βράχο εκκλησίες του Γκέρεμε.
Πανελλήνιο πρωτάθλημα ανώμαλου δρόμου γυναικών 1958

Το Πανελλήνιο πρωτάθλημα ανώμαλου δρόμου γυναικών 1958, διεξήχθη στις 9 Μαρτίου στη Νέα Φιλαδέλφεια, στο εκεί Γυμναστήριο της ΑΕΚ, σε απόσταση 1.500μ. Πρωταθλήτρια στο ομαδικό αναδείχθηκε η Ε.Α.Σ.Α. (Γυμναστική Ακαδημία) για πέμπτη φορά στην ιστορία της, η οποία ήταν η μόνη που κατέβασε πλήρη ομάδα.
Γούβα Πάτρας

Η Γούβα είναι συνοικία της Πάτρας κοντά στο κέντρο της πόλης. Βρίσκεται στις απολήξεις του Εσχατοβουνίου στα όρια της λεγόμενης περιοχής του Δασυλίου και απέχει λιγότερο από 2 χιλιόμετρα από το κεντρικότερο σημείο της Πάτρας, την Πλατεία Γεωργίου Α΄. Η συνοικία πήρε την ονομασία της από την μορφολογία του μέρους όπου εκτείνεται. 
Οι κεντρικότεροι και κύριοι δρόμοι της Γούβας είναι η Νόρμαν και η 28ης Οκτωβρίου (πρώην Καρόλου), ενώ η συνοικία δυτικά οριοθετείται από την Κορίνθου, μία από τις κυριότερες οδούς του πυκνού πολεοδομικού ιστού της Πάτρας.
Κάτω Δρυμός Αχαΐας

Τοποθεσία - Λοιπά στοιχεία

Ο Κάτω Δρυμός απέχει 7 χλμ. από την Κλειτορία, έδρα της Δημοτικής Ενότητας στην οποία ανήκει. Είναι ορεινός οικισμός σε υψόμετρο 567 μέτρων και οι κάτοικοί του ασχολούνται κυρίως με την γεωργία και την κτηνοτροφία. Το χωριό ονομαζόταν Παλαιοκατούνα μέχρι το 1985. Στην απογραφή του 2011 ο οικισμός βρέθηκε να έχει 37 κατοίκους.

Διοικητική ιστορία

Ο Κάτω Δρυμός από το 1897 μέχρι το 1912 αποτέλεσε οικισμό του τότε Δήμου Κλειτορίας. Στη συνέχεια με την κατάργηση των Δήμων αποτέλεσε αρχικά οικισμό της Κοινότητος Κλείτορος, και από το 1913 οικισμό της Κοινότητας Μοστιτσίου. Το 1998 με την εφαρμογή της διοικητικής  διαίρεσης του σχεδίου "Καποδίστριας" ο οικισμός εντάχθηκε στο Δήμο Λευκασίου ως τμήμα του Δημοτικού Διαμερίσματος Δρυμού. Από το 2011 βάσει της διοικητικής μεταρρύθμισης "Καλλικράτης" αποτελεί οικισμό της Τοπικής κοινότητας Δρυμού του διευρυμένου Δήμου Καλαβρύτων.
Φεστιβάλ Κινηματογράφου Θεσσαλονίκης 1962

Το 3ο Φεστιβάλ Κινηματογράφου Θεσσαλονίκης διοργανώθηκε στις 17-23 Σεπτεμβρίου 1962 στον κινηματογράφο Ολύμπιον.

Βραβευμένες ταινίες μεγάλου μήκους

Ηλέκτρα: 9 βραβεία (καλύτερης ταινίας μεγάλου μήκους, σκηνοθεσίας, α’ γυναικείου ρόλου, κριτικών καλύτερης ταινίας μεγάλου μήκους, κριτικών σκηνοθεσίας, κριτικών α’ γυναικείου ρόλου, κριτικών β’ γυναικείου ρόλου, κριτικών β’ ανδρικού ρόλου και κριτικών μουσικής)
Ουρανός: 2 βραβεία (φωτογραφίας και κριτικών φωτογραφίας)
Ηλέκτρα: 1 βραβείο (ντοκιμαντέρ)
Θρίαμβος: 1 βραβείο (κριτικών α’ ανδρικού ρόλου)
Πολιορκία: 1 βραβείο (α’ ανδρικού ρόλου)
Τα χέρια: 1 βραβείο (μουσικής)

Βραβευμένες ταινίες μικρού μήκους

Αθήνα Χ.Ψ.Ξ: 1 βραβείο (καλύτερης ταινίας μικρού μήκους)
Η παράσταση τελείωσε: 1 βραβείο (κριτικών καλύτερης ταινίας μικρού μήκους)

Ξένο μη διαγωνιστικό

Προβλήθηκαν 4 ταινίες μεγάλου και 4 μικρού μήκους.

Δόθηκαν οι τιμητικές διακρίσεις:
Α' τιμητική διάκριση:
La belle Américaine / Η ωραία Αμερικάνα (Γαλλία) Robert Dhéry
Divorzio all'italiana / Διαζύγιο αλά ιταλικά (Ιταλία) Pietro Germi
Β' τιμητική διάκριση:
El Cid / Ελ Σιντ (Η.Π.Α.) Anthony Mann
Γ' τιμητική διάκριση:
S-a furat o bomba / Μια βόμβα εκλάπη (Ρουμανία) Ion Popescu - Gopo
Αναγνώστης Δεληγιάννης (ΚΚΕ)

Νεανικά χρόνια

Ο Αναγνώστης Δεληγιάννης γεννήθηκε το 1900 στο Γάνο της Ανατολικής Θράκης και το 1920 ήρθε με την οικογένειά του πρόσφυγας στην Καβάλα. Στην Καβάλα δούλεψε ως καπνεργάτης, όπου ήρθε σε επαφή με την κομμουνιστική ιδεολογία και έγινε μέλος του ΚΚΕ. Διακρίθηκε στον καπνεργατικό συνδικαλισμό και έφτασε μέχρι τη θέση του γραμματέα της Καπνεργατικής Ομοσπονδίας Ελλάδας. Για όλη του την αγωνιστική δράση διώχθηκε, φυλακίσθηκε και εξορίστηκε πολλές φορές.

Από τον Αη-Στράτη στις Διεθνείς Ταξιαρχίες

Το 1935 δραπέτευσε από τον Αη-Στράτη και κατέφυγε στη Σοβιετική Ένωση. Αργότερα μεταβαίνει μαζί με άλλους Έλληνες (Σακαρέλος, Βαβούδης κ.α) στην Ισπανία, όπου πολέμησε στον Ισπανικό εμφύλιο πόλεμο ως υποδιοικητής στον "ελληνικό λόχο" του τάγματος "Δημητρώφ" των Διεθνών Ταξιαρχιών. Διακρίθηκε ιδιαίτερα στα πεδία των μαχών και του απονεμήθηκαν μετάλλια και διακρίσεις.
Το ψευδώνυμό του στην Ισπανία ήταν "Γιάννης Σιγανός"

Ξανά στον Αη-Στράτη και τραγικό τέλος

Με τη λήξη του Ισπανικού εμφυλίου στις αρχές του 1939 περνά στη Γαλλία, συλλαμβάνεται από τις γαλλικές αρχές και απελαύνεται στην Ελλάδα, όπου το Καθεστώς της 4ης Αυγούστου τον εξορίζει και πάλι στον Αη-Στράτη.
Το 1943 κατά τη διάρκεια της ναζιστικής κατοχής, μεταφέρεται από τον Αη-Στράτη στις φυλακές Παύλου Μελά στη Θεσσαλονίκη. Εκεί οι γερμανοβουλγαρικές αρχές του προτείνουν να λάβει την βουλγαρική υπηκοότητα μιας και η καταγωγή του ήταν από περιοχή που ανήκε στη Βουλγαρική ζώνη κατοχής. Ο Δεληγιάννης αρνείται κατηγορηματικά αυτήν την πρόταση και το 1944 οδηγείται στο εκτελεστικό απόσπασμα.
Τόνι Κρόος

Νεανική Καριέρα

Ο Κρόος γεννήθηκε στο Γκράιφσβαλντ και παίξε με την ομάδα της γενετήρας του Greifswalder SC, αργώτερα πήρε μεταγραφή στη ΦΚ Χάνσα Ρόστοκ. Ο Κρόος αγωνίζονταν στη θέση του μέσου και πήρε μεταγραφή στην Μπάγερν Μονάχου το 2006. Έκανε το ντεμπούτο σε ηλικία 17 ετών απέναντι στην Κότμπους.

Μπάγερ Λεβερκούζεν

Ο Κρόος πήγε στην Μπάγερ Λεβερκούζεν ως δανεικός τον Ιανουάριο του 2009. Στις 18 Απριλίου του 2009 είχε σκοράει το πρώτο γκόλ στην Μπουντεσλίγκα απέναντι στην ΒφΛ Βόλφσμπουργκ.

Μπάγερν Μονάχου

Κάπου το 2007 άφησε τη λεβερκουζεν για να πάει  στην πρωτεύουσα της Βαυαρικής πολιτείας, το Μόναχο για λογαριασμό της Μπάγερν. Εκεί ξεκίνησε να δημιουργεί καλό όνομα παίζοντας στην θέση του κέντρου. Η καλύτερη του χρόνια ήταν και η τελευταία πριν αποχωρήσει για την "Βασίλισσα" της Ευρώπης Ρεαλ Μαδρίτης, καθώς κατάφερε με το σύνολο του Γιουπ Χευνκες να κερδίσει το "τρεμπλ" δηλαδή τους τρεις μεγαλύτερους τίτλους, πρωτάθλημα, κύπελλο και Τσαμπιονς Λιγκ.

Ρεάλ Μαδρίτης

Στις 17 Ιουλίου 2014 η Ρεάλ Μαδρίτης ανακοίνωσε ότι κατέληξε σε συμφωνία για τη  απόκτηση  του Κρόος και την υπογραφή μιας συμφωνίας έξι ετών  για ένα άγνωστο τέλος.  Ο τύπος ανέφερε ότι ο  Κρόος είχε κόστος περίπου        30 εκ. €. Ο  Κρόος  έγινε  ο ενατος Γερμανός παίκτης, μετά τους Günter Netzer, Paul Breitner, Uli Stielike, Bernd Schuster, Bodo Illgner, Christoph Metzelder, Mesut Özil, και Sami Khedira,  που ενταχθείκε στη Ρεάλ Μαδρίτης. Κατά την παρουσίασή του μπροστά από 8.000 υποστηρικτές, δήλωσε πως η Ρεάλ Μαδρίτης είναι ο "μεγαλύτερος σύλλογος στον κόσμο" και είναι μια σκαλα πάνω από την Μπάγερν".

Προσωπική Ζωή

Ο μικρότερος αδερφός του, Φέλιξ Κρόος αγωνίζεται στη θέση του επιθετικού για την Βέρντερ Βρέμης. Ο πατέρας του, Ρόλαντ Κρόος είναι προπονητής για την ΦΚ Χάνσα Ρόστοκ.
Θεόδωρος Μακρής

Βιογραφικά στοιχεία

Γεννήθηκε στην Πάτρα και υπήρξε πρώτος ολυμπιονίκης στη Μεσολυμπιάδα της Αθήνας το 1906, στο αγώνισμα άλμα επί κοντώ με 3,25μ, πετυχαίνοντας νέο Πανελλήνιο ρεκόρ. Ήταν αθλητής της Γ.Ε. Πατρών, αλλά το 1904 αγωνίστηκε με τα χρώματα του Παναχαικού για να ξαναεπιστρέψει στη ΓΕΠ και να ξαναπάει στον Παναχαϊκό το 1910.
Τόνυ Άντονυ

Βιογραφία

Πριν γίνει ηθοποιός ασχολήθηκε με τον αθλητισμό και ειδικότερα σαν τερματοφύλακας στην ποδοσφαιρική ομάδα της περιοχής του Αιγάλεω Αθλητική Ένωση Ιεράπολης. Εμφανίσθηκε σε θεατρικά έργα και επιθεωρήσεις, σε τηλεοπτικές σειρές, σε κινηματογραφικά έργα και σε βιντεοταινίες. 
Ακόμη είχε πραγματοποιήσει ζωντανές εμφανίσεις σε διάφορα κέντρα διασκέδασης σαν καλλιτέχνης του stand-up Comedy. Σημαντικός ήταν ο ρόλος του στην πρωτότυπη θεατρική παράσταση Σεσουάρ για δολοφόνους. Τα τελευταία χρόνια υπέφερε από ένα σοβαρό πρόβλημα υγείας.
Ο Τόνυ Άντονυ απεβίωσε στις 13 Δεκεμβρίου 2014, ύστερα από πολύμηνη μάχη με τον καρκίνο.